Περίπου 150 πρόσφυγες και μετανάστες αποβιβάστηκαν το απόγευμα της Πέμπτης 9 Απριλίου 2020, λίγο μετά τις 17:00 στο λιμάνι της Καβάλας «Απόστολος Παύλος» με το πλοίο AQUA BLUE, προερχόμενοι από νησιά του βορειοανατολικού Αιγαίου.

Όλοι οι αλλοδαποί -στην πλειοψηφία τους μετανάστες από χώρες της Αφρικής, το Αφγανιστάν και το Πακιστάν– μεταφέρθηκαν με τα λεωφορεία τα οποία τους περίμεναν στο λιμάνι στην κλειστή δομή φιλοξενίας μεταναστών στις Σέρρες.









Ο ντόκος στον οποίο «έδεσε» το πλοίο είχε αποκλειστεί από ισχυρές αστυνομικές δυνάμεις, ενώ ιατρικό προσωπικό φρόντιζε για την τήρηση των κανόνων υγιεινής, ελέω του κορονοϊού COVID-19. Παράλληλα, ειδικό συνεργείο απολύμανε το πλοίο μετά την αποβίβαση των αλλοδαπών.